[[Fil:Finske tap 1944.png|thumb|Finland måtte afstå de orangerøde områder til Sovjetunionen efter anden verdenskrig. Porkkala blev i 1956 givet tilbage til Finland.]]
Traktaterne, der blev undertegnet med Sovjetunionen i 1947 og 1948, indeholdt forpligtelser, begrænsninger og skadesudbedringer for Finland foruden flere territoriale afgivelser, som allerede var begyndt med [[fredstraktaten i Moskva]] i 1940. Som et resultat af de to krige blev Finland tvunget til at afstå det meste af [[Karelen (historisk provins)|Karelen]], området omkring [[Salla]] og [[Petsamo]], hvilket udgjorde omkring ti procent af landets areal og tyve procent af dets industrielle kapacitet, herunder havnene i [[Vyborg]] og [[Liinakhamari]] – sidstnævnte en isfri havn ved Barentshavet. Næsten hele befolkningen i disse områder, omkring 400.000 mennesker, [[Evakueringen af Karelen|flygtede]] efter denne aftale. Finland undgik at blive besat af Sovjetunionen og beholdt sin selvstændighed, men anden verdenskrig kostede landet omkring 93.000 faldne soldater, hvilket i forhold til landets samlede befolkning var det tredjehøjeste under krigen.
Politik Organisationer